CELEX: 32016R0549
Language: hr
Date: 2016-04-08 00:00:00
Title: Provedbena uredba Komisije (EU) 2016/549 оd 8. travnja 2016. o izmjeni Provedbene uredbe (EU) br. 540/2011 u pogledu produljenja roka odobrenja aktivnih tvari: bentazon, cihalofop butil, dikvat, famoksadon, flumioksazin, DPX KE 459 (flupirsulfuron-metil), metalaksil-M, pikolinafen, prosulfuron, pimetrozin, tiabendazol i tifensulfuron-metil (Tekst značajan za EGP)

9.4.2016   
            
            
               HR
            
            
               Službeni list Europske unije
            
            
               L 95/4
            
         PROVEDBENA UREDBA KOMISIJE (EU) 2016/549
   оd 8. travnja 2016.
   o izmjeni Provedbene uredbe (EU) br. 540/2011 u pogledu produljenja roka odobrenja aktivnih tvari: bentazon, cihalofop butil, dikvat, famoksadon, flumioksazin, DPX KE 459 (flupirsulfuron-metil), metalaksil-M, pikolinafen, prosulfuron, pimetrozin, tiabendazol i tifensulfuron-metil
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
   budući da:
   
               (1)
            
            
               U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.
            
         
               (2)
            
            
               Rokovi odobrenja aktivnih tvari bentazon, cihalofop butil, dikvat, famoksadon, flumioksazin, DPX KE 459 (flupirsulfuron-metil), metalaksil-M, pikolinafen, prosulfuron, pimetrozin, tiabendazol i tifensulfuron-metil produljeni su Provedbenom uredbom Komisije (EU) 2015/1885 (3). Odobrenje tih tvari prestaje važiti 30. lipnja 2016. Zahtjevi za produljenje uvrštenja tih tvari u Prilog I. Direktivi Vijeća 91/414/EEZ (4) podneseni su u skladu s člankom 4. Uredbe Komisije (EU) br. 1141/2010 (5).
            
         
               (3)
            
            
               Zbog činjenice da je ocjenjivanje tvari odgođeno iz razloga koji su izvan kontrole podnositelja zahtjeva, odobrenja tih aktivnih tvari vjerojatno će isteći prije donošenja odluke o njihovu produljenju. Stoga je potrebno produljiti rokove tih odobrenja.
            
         
               (4)
            
            
               S obzirom na cilj članka 17. stavka 1. Uredbe (EZ) br. 1107/2009, u slučajevima u kojima će Komisija donijeti uredbu kojom se odobrenje aktivne tvari iz Priloga ovoj Uredbi ne produljuje jer nisu ispunjena mjerila za odobrenje, Komisija će kao datum prestanka roka trajanja odrediti isti datum koji je vrijedio prije donošenja ove Uredbe ili datum stupanja na snagu uredbe kojom se predviđa da se odobrenje aktivne tvari ne produljuje, ovisno o tome koji je datum kasniji. U slučajevima u kojima Komisija donese uredbu o produljenju aktivne tvari iz Priloga ovoj Uredbi, Komisija će nastojati, u skladu s okolnostima, odrediti najraniji mogući datum primjene.
            
         
               (5)
            
            
               Provedbenu uredbu (EU) br. 540/2011 trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. travnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
   
      (3)  Provedbena uredba Komisije (EU) 2015/1885 od 20. listopada 2015. o izmjeni Provedbene uredbe (EU) br. 540/2011 u pogledu produljenja rokova odobrenja aktivnih tvari: 2,4-D, acibenzolar-s-metil, amitrol, bentazon, cihalofop butil, dikvat, esfenvalerat, famoksadon, flumioksazin, DPX KE 459 (flupirsulfuron-metil), glifosat, iprovalikarb, izoproturon, lambda-cihalotrin, metalaksil-M, metsulfuron-metil, pikolinafen, prosulfuron, pimetrozin, piraflufen-etil, tiabendazol, tifensulfuron-metil i triasulfuron (SL L 276, 21.10.2015., str. 48.).
   
      (4)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).
   
      (5)  Uredba Komisije (EU) br. 1141/2010 od 7. prosinca 2010. o utvrđivanju postupka za produljenje uvrštenja druge grupe aktivnih tvari u Prilog I. Direktivi Vijeća 91/414/EEZ i utvrđivanju popisa tih tvari (SL L 322, 8.12.2010., str. 10.).
   
      PRILOG
      Dio A Priloga Provedbenoj uredbi (EU) br. 540/2011 mijenja se kako slijedi:
      
                  1.
               
               
                  U šestom stupcu, prestanak odobrenja, u retku 11., bentazon, datum „30. lipnja 2016.” zamjenjuje se datumom „30. lipnja 2017.”
               
            
                  2.
               
               
                  U šestom stupcu, prestanak odobrenja, u retku 15., dikvat, datum „30. lipnja 2016.” zamjenjuje se datumom „30. lipnja 2017.”
               
            
                  3.
               
               
                  U šestom stupcu, prestanak odobrenja, u retku 17., tiabendazol, datum „30. lipnja 2016.” zamjenjuje se datumom „30. lipnja 2017.”
               
            
                  4.
               
               
                  U šestom stupcu, prestanak odobrenja, u retku 19., DPX KE 459 (flupirsulfuron-metil), datum „30. lipnja 2016.” zamjenjuje se datumom „30. lipnja 2017.”
               
            
                  5.
               
               
                  U šestom stupcu, prestanak odobrenja, u retku 23., pimetrozin, datum „30. lipnja 2016.” zamjenjuje se datumom „30. lipnja 2017.”
               
            
                  6.
               
               
                  U šestom stupcu, prestanak odobrenja, u retku 26., tifensulfuron-metil, datum „30. lipnja 2016.” zamjenjuje se datumom „30. lipnja 2017.”
               
            
                  7.
               
               
                  U šestom stupcu, prestanak odobrenja, u retku 31., prosulfuron, datum „30. lipnja 2016.” zamjenjuje se datumom „30. lipnja 2017.”
               
            
                  8.
               
               
                  U šestom stupcu, prestanak odobrenja, u retku 34., cihalofop butil, datum „30. lipnja 2016.” zamjenjuje se datumom „30. lipnja 2017.”
               
            
                  9.
               
               
                  U šestom stupcu, prestanak odobrenja, u retku 35., famoksadon, datum „30. lipnja 2016.” zamjenjuje se datumom „30. lipnja 2017.”
               
            
                  10.
               
               
                  U šestom stupcu, prestanak od odobrenja, u retku 37., metalaksil-M, datum „30. lipnja 2016.” zamjenjuje se datumom „30. lipnja 2017.”
               
            
                  11.
               
               
                  U šestom stupcu, prestanak odobrenja, u retku 38., pikolinafen, datum „30. lipnja 2016.” zamjenjuje se datumom „30. lipnja 2017.”
               
            
                  12.
               
               
                  U šestom stupcu, prestanak odobrenja, u retku 39., flumioksazin, datum „30. lipnja 2016.” zamjenjuje se datumom „30. lipnja 2017.”